Forțează intrarea în intersecții pe culoarea galbenă a semaforului sau gonesc de-a dreptul pe roșu. Șoferii inconștienți se expun astfel accidentelor și riscă și viața altora. La Timișoara, în medie, 1700 de șoferi trec zilnic pe culoarea roșie a semaforului. Dovadă stau imaginile suprinse de camerele de supraveghere amplasate în oraș. Sancțiunile lipsesc însă în multe dintre cazuri.

Supraveghați în trafic EMBED VIDEO LINK CU VIDEO Embed: Link:

În Timișoara sunt amplasate 37 de camere performante care înregistrează și semnalează trecerea pe culoarea roșie a semaforului.

Imaginile sunt stocate la centrul de control al traficului, care ține de primărie.

În 2017, când au fost amplasate camerele de supraveghere, în medie 2350 de șoferi erau surprinși zilnic încălcând legea. Apoi numărul a început să scadă. Acum însă ajunge din nou la cote îngrijorătoare.

Reprezentanții Poliției Rutiere spun că, deși proba video este una solidă, sancțiunea nu poate fi aplicată dacă un agent constatator nu se află în teren, pentru a opri imediat autoturismul. Se pune astfel problema de personal disponibil și o colaborare între Poliție și Primărie.

Șoferii care circulă prin Timișoara sunt monitorizați și de 7 radare de viteză, amplasate în intersecții și conectate la sistemul de monitorizare a traficului.

ŞTIRILE ZILEI